PODACI ZA UPIS U IMENIK ODVJETNIKA HRVATSKE ODVJETNIČKE KOMORE

1. Zahtjev za upis u Imenik odvjetnika (vlastoručno potpisan),
2. Dvije fotografije (veličine 3,5 x 4,5 cm, muški kandidati s kravatom),
3. Životopis (vlastoručno potpisan),
4. Obrazac „Upitnik za upis u Imenik odvjetnika/odvjetničkih vježbenika“ – na sva pitanja potrebno je odgovoriti riječima ili brojevima (vlastoručno potpisan),
5. Domovnica (ne starija od 6 mjeseci od izdavanja),
6. Diploma pravnog fakulteta
7. Svjedodžba ili uvjerenje o položenom pravosudnom ispitu (od 8. listopada 1991. priznaje se samo pravosudni ispit položen u Republici Hrvatskoj),
8. Uvjerenje da se protiv kandidata ne vodi kazneni postupak za djela za koja se goni po službenoj dužnosti (ne starije od 6 mjeseci od izdavanja),
9. Izjava da kandidat nije pod istragom (vlastoručno potpisana),
10. Izjava da kandidat ima opremu i prostor koji su potrebni i primjereni za obavljanje odvjetničke službe (vlastoručno potpisana),
11. Liječnička svjedodžba medicine rada o zdravstvenoj sposobnosti kandidata (ne starija od 6 mjeseci od izdavanja),
12. Dokaz o potrebnoj praksi na pravnim poslovima u smislu čl. 48. st. 1. toč. 6. Zakona o odvjetništvu (potvrde kojima se dokazuje gdje je kandidat za upis radio nakon diplomiranja te u kojem razdoblju i koje sadrže opis poslova radnog mjesta)
13. Ako je kandidat u radnom odnosu, dokaz o prestanku radnog odnosa (nakon što upis bude odobren,
14. Kandidat koji je završio sveučilišni studij prava u inozemstvu, osim navedenog, mora dostaviti i akt nadležnog tijela Republike Hrvatske u predmetu vrednovanja inozemne visokoškolske kvalifikacije, ispravu kojom se dokazuju položeni ispiti, ispravu kojom se dokazuje program studija inozemne visokoškolske ustanove na kojoj je stečena diploma te vlastoručno potpisanu i ovjerenu izjavu da je studij završila po dostavljenom programu.

**Obrasci isprava pod točkama 1., 4., 9. i 10. preuzimaju se na internetskoj stranici Hrvatske odvjetničke komore** [**https://www.hok-cba.hr/statusna-pitanja-i-obrasci/odvjetnici/**](https://www.hok-cba.hr/statusna-pitanja-i-obrasci/odvjetnici/)

**Isprave navedene pod točkama 5. i 8. mogu se preuzeti u sustavu e-Građani.**

**Svi zahtjevi i isprave dostavljaju se Hrvatskoj odvjetničkoj komori u izvorniku ili ovjerenoj preslici.**

**Zahtjevi i isprave na stranom jeziku dostavljaju se prevedeni na hrvatski jezik po ovlaštenom sudskom tumaču.**

**Zahtjev za upis i isprave prema navedenom popisu moraju biti zaprimljeni u Hrvatskoj odvjetničkoj komori najmanje 15 dana prije održavanja sjednice izvršnog odbora Hrvatske odvjetničke Komore na kojoj će se odlučivati o zahtjevu.**

*Podnošenjem zahtjeva za upis smatra se da je podnositelj upoznat sa sadržajem Izjave o osobnim podacima objavljene na internetskim stranicama Hrvatske odvjetničke komore* [*https://www.hok-cba.hr/o-nama/zastita-osobnih-podataka/*](https://www.hok-cba.hr/o-nama/zastita-osobnih-podataka/)

*Riječi i pojmovni sklopovi koji se koriste, a imaju rodno značenje, bez obzira na to jesu li korišteni u muškom ili ženskom rodu, odnose se na jednak način na muški i ženski rod.*